ପ୍ରକଳ୍ପ ଥାଇ ପିଇବା ପାଣି ସ୍ବପ୍ନ\nକୋଲାବନଗର,୩।୧(ଡି.ଏନ୍.ଏ.)-ପ୍ରକଳ୍ପ ଅଛି; କିନ୍ତୁ ତାହା ବିପର୍ଯ୍ୟସ୍ତ। ୧୭ ବର୍ଷ ହେଲା ବିଶୁଦ୍ଧ ପାନୀୟ ଜଳ ପାଇଁ ହନ୍ତସନ୍ତ ହେଉଛନ୍ତି କୋରାପୁଟ ସଦର ବ୍ଲକ କୋଲାବନଗର ଓ ବଡ଼କେରେଙ୍ଗା ପଞ୍ଚାୟତର ବାସିନ୍ଦା। ପ୍ରକଳ୍ପ ଦ୍ୱାରା ଯେଉଁ ଜଳ ଆସୁଛି, ତାହା ପ୍ରଦୂଷିତ।\nପ୍ରକଳ୍ପ ଥାଇ ପିଇବା ପାଣି ସ୍ବପ୍ନ January 3rd, 14:44 PM January 3rd, 15:11 PM\nକୋଲାବନଗର,୩।୧(ଡି.ଏନ୍.ଏ.)-ପ୍ରକଳ୍ପ ଅଛି; କିନ୍ତୁ ତାହା ବିପର୍ଯ୍ୟସ୍ତ। ୧୭ ବର୍ଷ ହେଲା ବିଶୁଦ୍ଧ ପାନୀୟ ଜଳ ପାଇଁ ହନ୍ତସନ୍ତ ହେଉଛନ୍ତି କୋରାପୁଟ ସଦର ବ୍ଲକ କୋଲାବନଗର ଓ ବଡ଼କେରେଙ୍ଗା ପଞ୍ଚାୟତର ବାସିନ୍ଦା। ପ୍ରକଳ୍ପ ଦ୍ୱାରା ଯେଉଁ ଜଳ ଆସୁଛି, ତାହା ପ୍ରଦୂଷିତ। ତାହାକୁ ପିଇ ଲୋକେ ବିଭିନ୍ନ ରୋଗରେ ପଡ଼ିବା ସହ ବିଶାଖାପାଟଣାର ଘରୋଇ ହସ୍ପିଟାଲରେ ଚିକିତ୍ସିତ ହେଉଛନ୍ତି। ବାରମ୍ବାର ଦାବି ପରେ ମଧ୍ୟ ବିଭାଗୀୟ ଅଧିକାରୀ ଆନ୍ତରିକତା ଦେଖାଉ ନଥିବା ଅଭିଯୋଗ ହୋଇଛି। ୩୫ ବର୍ଷ ତଳେ ଏଠାରେ ଏକ ପାନୀୟ ଜଳ ଯୋଗାଣ ପ୍ରକଳ୍ପ ନିର୍ମାଣ କରାଯାଇଥିଲା। ତାହା ଏବେ ମଧ୍ୟ କାର୍ଯ୍ୟକାରୀ ହେବା କଥା। କିନ୍ତୁ ଏହି ପାଣି ଟାଙ୍କି ରକ୍ଷଣାବେକ୍ଷଣ ଅଭାବରୁ ବର୍ତ୍ତମାନ ଭାଙ୍ଗିଗଲାଣି ା ଟାଙ୍କିର ଉପର ଭାଗ ଭାଙ୍ଗିଯିବା ପରେ ସନ୍ଧ୍ୟା ସମୟରେ ସେଠାରେ ଅସାମାଜିକ ବ୍ୟକ୍ତିଙ୍କ ଆଡ୍ଡା ଜମୁଛି। ମଦ୍ୟପମାନେ ପାଣି ଟାଙ୍କିରେ ମଦ ବୋତଲ ଫିଙ୍ଗି ଦେଉଛନ୍ତି। ଅନ୍ୟ ଆବର୍ଜନା ମଧ୍ୟ ସେଥିରେ ମିଶୁଛି। ବହୁ ସ୍ଥାନରେ ପାଇପ୍ ଫାଟି ପାଣି ପ୍ରଦୂଷିତ ହେଉଛି। ପ୍ରାୟ ସମୟରେ ସେଥିରେ ଜୀବଜନ୍ତୁଙ୍କ ମୃତଦେହ ଭାସୁଛି। ଅଥଚ ସେହି ପାଣିକୁ ସିଧାସଳଖ ଲୋକଙ୍କ ଘରକୁ ପହଞ୍ଚାଇ ଦିଆଯାଉଛି ା ୧୭ ବର୍ଷ ହେଲା ପାଣିକୁ ବିଶୁଦ୍ଧ କରିବା ପାଇଁ ଚୁନ, ଆଲସ୍, ବ୍ଲିଚିଂ ପାଉଡର କିଛି ପଡୁନାହିଁ ା ଫଳରେ ବର୍ତ୍ତମାନ ଦିନକୁ ଦିନ ପାଣି ସମସ୍ୟା ବଢ଼ିବାରେ ଲାଗିଛି। ଏହା ସହ ଲୋକେ ପ୍ରଦୂଷିତ ପାଣି ପିଇ ବିଭିନ୍ନ ରୋଗରେ ପଡୁଛନ୍ତି। ଜିଲା ପ୍ରଶାସନର ଦୃଷ୍ଟିକୁ ଏହି ସମସ୍ୟା ବାରମ୍ବାର ଅଣାଯାଇଥିଲେ ମଧ୍ୟ ଫଳ ଶୂନ। ପାଣିଟାଙ୍କି ଓ ପାଇପ ଲାଇନ୍ ମରାମତି ଓ ଚୁନ, ବ୍ଲିଚିଂ ପାଉଡଂର ବନ୍ଦୋବସ୍ତ ତୁରନ୍ତ ନକଲେ, ଆଗାମୀ ନିର୍ବାଚନ ବର୍ଜନ କରିବା ପାଇଁ ସ୍ଥାନୀୟ ବାସିନ୍ଦା ପ୍ରସ୍ତୁତ ହେଉଛନ୍ତି।
